શહેરના માધુપુરા વિસ્તારમાં પોતાના પ‌િરવાર સાથે રહેતા અને પાણીપૂરીની લારી ધરાવતા ભુલાતીરામ બાઢમ (ઉ.વ. 48)એ મંગળવારે રાત્રે આશરે આઠ-નવ વાગ્યાના સમયે ગાંધી‌િબ્રજથી સાબરમતી નદીમાં ઝંપલાવી દીધું હતું. પાણીમાં શ્વાસ રૂંધાતાં એકાએક ભુલાતીરામને પોતાના કૃત્ય બદલ પસ્તાવો થયો અને જિંદગી માટે પ્રેમ જાગી ઊઠ્યો હતો અને તેમને વધુ જીવવાની ઈચ્છા થઈ, જેથી નદીમાં પડ્યા બાદ ભુલાતીરામ જેમ તેમ કરીને પોતાનો જીવ બચાવવા માટે ‌િબ્રજના પિલર પર ચડી ગયા હતા. ‌િબ્રજના પિલર પર ચડ્યાના થોડા સમય બાદ તેમણે સિક્યોરિટી ગાર્ડને બોલાવવા માટે પ્રયાસ પણ કર્યો, પણ કોઈ તેમની મદદ માટે આવ્યું નહીં, માટે તેમણે ત્યાં જ રાત વિતાવવાનું નક્કી કર્યું.